John McDowell

**John Henry McDowell** (s. 1942 Boksburg, Etelä-Afrikka) on brittiläinen analyyttiseen suuntaukseen lukeutuva filosofi, joka oli aiemmin Oxfordin yliopiston University Collegen jäsen ja toimii nykyään professorina Pittsburghin yliopistossa. McDowellin merkittävin työ on tapahtunut mielenfilosofian ja kielifilosofian aloilla. Hän on kirjoittanut myös metafysiikasta, tietoteoriasta, antiikin filosofiasta ja metaetiikasta.

McDowell on itse ymmärtänyt filosofian kvietistisesti, luonteeltaan ”terapeuttiseksi”. Tästä lähtökohdasta hän on pyrkinyt selvittämään erilaisia filosofisia ongelmia kielen, mielen ja arvojen alueella.

McDowell on saanut vaikutteita mm. seuraavilta ajattelijoilta: Philippa Foot, Aristoteles, Immanuel Kant, G. W. F. Hegel, Gottlob Frege, Peter Strawson, Wilfrid Sellars, Ludwig Wittgenstein, Donald Davidson, Richard Rorty ja Gareth Evans.

## Ajattelu

Yksi McDowellin keskeisimpiä ajatuksia on "annetun myytti" (engl. Myth of the Given), jonka hän on lainannut Sellarsilta. McDowellin mukaan annetun myytti esittää, että voisimme perustaa empiriiset arvostelmammet aistikokemukselle, jolla itsessään ei ole syille ominaista rakennetta. McDowellin mukaan järjelliset subjektit voivat asettaa uskomuksensa kritiikille esimerkiksi arvioimalla niiden syitä. Aistikokemus, jolla ei itsessään ole syyn rakennetta ei kuitenkaan voi toimia syynä uskomuksellemme. Välttääksemme annetun myytin, McDowellin mukaan meidän tulee ymmärtää aistikokemuksen olevan itsessään rakenteellisesti sellaista, että se voi tarjota syitä subjektille arvostella niin tai näin. Alunperin McDowellin mukaan aistikokemus voi tarjota syitä vain ja ainoastaan jos aistikokemuksen rakenne on lauseellista ja se sisältää käsitteellistä sisältöä. Myöhemmissä kirjoituksissaan McDowell puolestaan esittää, että aistikokemuksen rakenne on erilainen kuin lauseiden, mutta sisältää silti käsitteellistä sisältöä. McDowellin mukaan aistikokemuksemme voi olla käsitteellistä vain ja ainoastaan, jos subjektin käsitteelliset kyvyt ovat mukana muodostamassa aistikokemustamme. McDowell esittää Kantin edelläkävijänään tämän ajatuksen osalta. 

## Teoksia

* *Projection and Truth in Ethics* (vuoden 1987 Lindley-luento, julkaisija Kansasin yliopisto)
* *Mind and World* (vuosien 1990–1991 John Locke -luennot, Harvard University Press, Cambridge, Mass., 1994)
* *Mind, Value, and Reality* (artikkelikokoelma) (Harvard University Press, Cambridge, Mass., 1998)
* *Meaning, Knowledge, and Reality* (artikkelikokoelma) (Harvard University Press, Cambridge, Mass., 1998)
* *Having the World in View: Essays on Kant, Hegel, and Sellars* (artikkelikokoelma) (Harvard University Press, Cambridge, Mass., 2009)
* *The Engaged Intellect: Philosophical Essays* (artikkelikokoelma) (Harvard University Press, Cambridge, Mass., 2009)

## Kirjallisuutta
* 
* 
* 
* 
* 
* 
* 
* 
* 

## Aiheesta muualla

* John McDowell  University of Pittsburgh 
*Kotkavirta, Jussi: Johdanto McDowellin ''Mind and World'' -teosta käsitteleviin artikkeleihin. *niin & näin* 3/1999, 5.
*Kotkavirta, Jussi: McDowell, Kant ja transsendentaalifilosofian varjo. *niin & näin* 3/1999, 5–9.
*Pihlström, Sami: Kuinka mieli ymmärtää maailmansa – Huomioita John McDowellin naturalismista, kantilaisuudesta ja pragmatismista. *niin & näin* 3/1999, 15–19.
*Pohjola, Pasi: Kieli "mielen" välineenä. *niin & näin* 3/1999, 9–14.
*Quante, Michael: Common sense -realismi kohtaa absoluuttisen idealismin. Suom. Petteri Niemi & Heikki Ikäheimo. *niin & näin* 3/1999, 20–26.